CELEX: 62015TN0043
Language: sl
Date: 2015-01-28 00:00:00
Title: Zadeva T-43/15: Tožba, vložena 28. januarja 2015 — CRM/Komisija

16.3.2015   
            
            
               SL
            
            
               Uradni list Evropske unije
            
            
               C 89/43
            
         Tožba, vložena 28. januarja 2015 — CRM/Komisija
   (Zadeva T-43/15)
   (2015/C 089/52)
   Jezik postopka: italijanščina
   
      Stranki
   
   
      Tožeča stranka: CRM Srl (Modena, Italija) (zastopniki: G. Forte, C. Marinuzzi in A. Franchi, odvetniki)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi za nično Izvedbeno uredbo Komisije št. 1174/2014 z dne 24. oktobra 2014 o vpisu imena v register zaščitenih označb porekla in zaščitenih geografskih označb (Piadina Romagnola/Piada Romagnola (ZGO)), ki je bila objavljena v Uradnem listu Evropske unije 4. novembra 2014, L 316;
            
         
               —
            
            
               Komisiji naloži plačilo stroškov tega postopka.
            
         
      Tožbeni razlogi in bistvene trditve
   
   Ta tožba je vložena zoper vpis zaščitene geografske označbe „Piadina Romagnola/Piada Romagnola“ v zvezi z dejstvom, da je bil ugled, ki ga uživajo ročno izdelani proizvodi Piadina, razširjen tudi na proizvode Piadina, ki so izdelani industrijsko.
   V utemeljitev tožbe tožeča stranka navaja tri tožbene razloge.
   
               1.
            
            
               Prvi tožbeni razlog glede kršitve in nepravilno uporabe člena 7(1)(f), točka II, in člena 8(1)(c), točka II, Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, str. 1)
               
                           —
                        
                        
                           V zvezi s tem se zatrjuje, da v obravnavanem primeru ni dokazov, ki bi utemeljevali povezavo z geografskim poreklom, in
                        
                     
                           —
                        
                        
                           da se ugled ročno izdelanih proizvodov Piadina razširi na industrijsko izdelane proizvode.
                        
                     
         
               2.
            
            
               Drugi tožbeni razlog glede očitne napake pri presoji in glede neizvedbe predhodne poizvedbe.
               
                           —
                        
                        
                           V zvezi s tem se zatrjuje, da je prišlo do očitne napake pri presoji prijave za registracijo v zvezi z izpolnjevanjem pogojev za objavo prijave za registracijo geografske označbe v zvezi s Piadina Romagnola; in
                        
                     
                           —
                        
                        
                           da ni bila opravljena predhodna poizvedba zaradi neizvedene presoje razveljavitve s strani sodnih organov države članice nacionalnih pravil, na katerih temelji izpodbijana uredba.
                        
                     
                           —
                        
                        
                           Dalje se zatrjuje kršitev načela dobrega upravljanja.
                        
                     
         
               3.
            
            
               Tretji tožbeni razlog glede kršitve členov 6 in 13 Evropske konvencije o človekovih pravicah in člena 47 Listine Evropske unije o temeljnih pravicah zaradi kršitve pravice do učinkovitega sodnega varstva.